**PROGRAMUL ERASMUS+**

**Mobilități de predare (STA) în ţări terţe care nu sunt asociate la Programul Erasmus+**

Apel deschis la candidaturi pentru personal didactic

pentru anul academic 2023 – 2024

**Mobilitate de predare (STA)** - perioadă de timp petrecută de către personalul didactic al unei universități, într-o universitate din ţări terţe[[1]](#footnote-1) care nu sunt asociate la Programul Erasmus+, în cadrul proiectelor Erasmus+ KA171-HED anuale, în scop de predare, în orice domeniu de studiu, în baza unui acord bilateral.

Pentru mobilităţile de predare organizate în cadrul Programului Erasmus+ sunt eligibile:

1. universități partenere – instituţii de învăţământ superior din ţări terțe care nu sunt asociate Programului Erasmus+, din regiunile[[2]](#footnote-2) 1 - 12, cu care UAIC a semnat un acord bilateral interinstituţional Erasmus – *mobilităţile fiind finanţate prin proiectele anuale KA171-HED*;
2. universităţi din ţări terțe care nu sunt asociate Programului Erasmus+, din regiunile 1 - 14, cu care trebuie semnat un acord bilateral interinstituţional Erasmus înaintea începerii mobilităţii – *mobilităţile fiind finanţate prin dimensiunea internaţională a proiectelor anuale KA131-HED*.

La selecția pentru mobilitățile de predare pot participa cadrele didactice ale UAIC al căror domeniu de predare este inclus în acordurile bilaterale încheiate de facultățile UAIC cu universități partenere[[3]](#footnote-3).

Lista cu universitățile partenere este disponibilă pe website-ul UAIC:

<https://www.uaic.ro/international/programul-erasmus-tari-partenere/acorduri-inter-institutionale-erasmus-cu-tarile-terte/>

**Numărul de locuri disponibile** pentru mobilităţile de predare *finanţate prin proiectul KA171-HED* 2022:

|  |  |
| --- | --- |
| **Țara** | **Nr. locuri disponibile** |
| Albania | **2** |
| Algeria | **1** |
| Armenia | **1** |
| Australia | **1** |
| Azerbaijan | **1** |
| Bosnia şi Herţegovina | **2** |
| Canada | **1** |
| China | **1** |
| Egipt | **1** |
| Georgia | **1** |
| Japonia | **1** |
| Kazakhstan | **1** |
| Liban | **1** |
| Muntenegru | **2** |
| Statele Unite ale Americii | **1** |

Numărul de locuri alocat poate fi redistribuit/suplimentat în funcţie de numărul de candidaturi depuse şi de fondurile disponibile.

Numărul de mobilități care pot fi *finanţate prin dimensiunea internaţională a proiectelor KA131-HED* depinde de fondurile disponibile în cadrul proiectelor respective.

**Mobilitățile de predare pot fi:**

* mobilități de predare propriu-zise;
* mobilități combinate (predare şi formare).

**Durata minimăa unei mobilități de predare** este de **5 zile** (excluzând transportul) și **8 ore de predare**,iar **durata** **maximă**este de **2 luni**(**8 ore de predare/săptămână** sau un număr de zile mai mic de o săptămână).Din programul de predare (*Teaching Agreement*) va trebui să reiasă clar că activitățile de predare se vor desfășura în **cel puțin cinci zile consecutive**.

În cazul **mobilităților combinate** (predare cu formare), **numărul minim** de ore de predare este de **4 ore pe săptămână/un număr de zile mai mic de o săptămână.**

**Criterii de eligibilitate:**

La selecția pentru mobilități de predare în cadrul Programului Erasmus+ KA171-HED pot participa:

- personalul didactic titular angajat pe perioadă nedeterminată;

- personalul didactic titular angajat pe perioadă determinată;

- personalul didactic asociat (cu contract la plata cu ora).

Un cadru didactic poate beneficia de **maximum două mobilități de predare pe an academic**, *finanţate din proiectele Erasmus+ KA171-HED/ dimensiunea internaţională a proiectelor anuale KA131-HED*.

**Nu se acceptă schimbări de destinație ulterior selecției.**

Cadrele didactice UAIC selectate deja pentru o mobilitate *finanţată din proiectele Erasmus+ KA171-HED/ dimensiunea internaţională a proiectelor anuale KA131-HED* pot participa la o nouă selecție numai după efectuarea mobilității anterioare.

**Criterii de selecţie\*:**

1. numărul de activităţi academice realizate în colaborare cu parteneri internaţionali în ultimii 10 ani (ex. cotutelă, lucrări scrise):
   * cel puţin 5 activităţi – 20 puncte;
   * 4 activităţi – 15 puncte;
   * 3 activităţi – 10 puncte;
   * 1 sau 2 activităţi – 5 puncte;
2. numărul (anual) de activităţi didactice în limbi străine cu studenţi sau cercetători internaţionali (ex. cursuri în limbi străine, mentorat cu studenţi internaționali sau bursieri Eugen Ionescu, respectiv cercetători sau doctoranzi):
   * cel puţin 3 activităţi – 10 puncte;
   * 2 activităţi – 7 puncte;
   * 1 activitate – 5 puncte;
3. numărul de acorduri/proiecte europene sau internaţionale la semnarea cărora a contribuit în ultimii 10 ani:
   * cel puţin 5 acorduri/proiecte – 20 puncte;
   * 4 acorduri/proiecte – 15 puncte;
   * 3 acorduri/proiecte – 10 puncte;
   * 1 sau 2 acorduri/proiecte – 5 puncte;
4. au prioritate candidaţii care nu au mai beneficiat de nicio mobilitate Erasmus+:
   * nicio mobilitate anterioară – 50 puncte;
   * 1 mobilitate – 40 puncte;
   * 2 mobilităţi – 30 puncte;
   * 3 mobilităţi – 20 puncte;
   * 4 sau mai multe mobilităţi – 10 puncte.

**\*O activitate nu poate fi raportată la două criterii simultan.**

**Documente necesare la dosarul de candidatură:**

Pentru evaluarea îndeplinirii condițiilor anterior menţionate, dosarul de candidatură va cuprinde:

* + 1. Curriculum Vitae;
    2. Formular de candidatură (Anexa 2);
    3. *Mobility Agreement - Staff Mobility For Teaching* (*Teaching Programme*), completat cu obiectivele și activitățile propuse pentru mobilitatea Erasmus+ de predare pentru care se candidează unde se va desfășura mobilitatea (se acceptă o copie scanată transmisă prin email), în care să fie menționată și perioada mobilității; formularul este disponibil pe pagina web: <https://www.uaic.ro/international/programul-erasmus-tari-partenere/staff-predare-2/>);
    4. *Teaching Programme* semnat de instituția gazdă unde se va desfășura mobilitatea / Scrisoare de invitație / Email de confirmare a acceptului de primire de la universitatea gazdă;
    5. Adeverință din care să reiasă relația contractuală cu UAIC.

***Dosarele incomplete vor fi declarate respinse.***

**Selecția candidaților:**

* Se organizează întâlniri informative (pre şi post selecţie) cu personalul interesat să participe la selecție, atât la nivel instituţional, cât şi la nivelul facultăţii.
* Dosarele de candidatură se depun la coordonatorul Erasmus+ al facultății/secretariatul facultății.
* Dosarele de candidatură sunt analizate pe baza criteriilor de eligibilitate de către comisia de selecție de la facultate care va decide statutul deeligibil sau respins, iar rezultatele privind eligibilitatea candidaţilor sunt afișate în cel mai scurt timp.
* Procesul-verbal de eligibilitate este transmis la Biroul Erasmus+ de către coordonatorul Erasmus.
* Are loc întrunirea comisiei de titularizare în vederea selecţiei şi titularizării candidaţilor şi aprobarea proceselor-verbale de titularizare în şedinţa BECA.
* Rezultatele selecției vor fi comunicate de către Serviciul Relații Internaționale – Biroul Erasmus+.
* Se organizează la nivel instituţional o întâlnire informativă cu candidaţii selectați.

**Bursa Erasmus:**

În conformitate cu regulile de finanțare stabilite de *Agenția Națională pentru Programe Comunitare în Domeniul Educației și Formării Profesionale* în cadrul Contractului instituțional Erasmus+ și cu cele din *Ghidul Programului Erasmus+* publicat de Comisia Europeană, **grantul individual pentru mobilități de predare** se compune din:

1. **Contribuţia la cheltuielile de transport**

Grantul pentru transport (contribuția la costurile de călătorie dus-întors) reprezintă o sumă forfetară, calculată conform calculatorului de distanțe al Comisiei Europene (potrivit Anexei IV punctul 1. Contribuție la costurile de transport a Contractului de finanțare pentru proiectul Erasmus+ KA171-HED încheiat între UAIC și ANPCDEFP.

Dacă beneficiarul de mobilitate solicită finanțare pentru transport, iar mijlocul de transport nu se încadrează în categoria „green travel”[[4]](#footnote-4), grantul de transport se calculează în funcție de distanța de deplasare conform tabelului de mai jos.

Dacă mijlocul de transport ales se încadrează în categoria „green travel” și beneficiarul de mobilitate solicită finanțare pentru transport, se acordă suma de transport pentru categoria „**Green travel**”.

|  |  |  |
| --- | --- | --- |
| **Distanța de deplasare** | **Transport standard** | **Transport „Green travel”** |
| **Între 10 și 99 KM** | **23 EUR** |  |
| **Între 100 și 499 KM** | **180 EUR** | **210 EUR** |
| **Între 500 și 1999 KM** | **275 EUR** | **320 EUR** |
| **Între 2000 si 2999 KM** | **360 EUR** | **410 EUR** |
| **Între 3000 și 3999 KM** | **530 EUR** | **610 EUR** |
| **Între 4000 și 7999 KM** | **820 EUR** |  |
| **8000 KM sau mai mult** | **1500 EUR** |  |

Beneficiarii care efectuează mobilităţi finanțate prin dimensiunea internaţională a proiectelor anuale KA131-HED, care nu primesc sprijin separat pentru transport şi care utilizează mijloace de transport din categoria „green travel” pentru efectuarea deplasării, vor primi o singură contribuţie de 50 Euro ca sumă suplimentară (top-up) pentru sprijin individual, dacă este cazul.

Grantul pentru transport poate fi de zero (0) Euro.

1. **Contribuţia pentru cheltuielile de subzistenţă** (sprijin financiar individual pentru 5 zile de predare)

Grantul individual total acordat ca subzistență va rezulta din înmulţirea numărului de zile finanţate cu contribuţia zilnică pentru subzistenţă, în limita grantului aprobat de către ANPCDEFP prin Contractul de finanțare pentru proiectul Erasmus+ KA171-HED încheiat cu UAIC, respectiv:

* **180 euro/zi** - pentru ţările din regiunile 1-12;
* **160 euro/zi** - pentru ţările din regiunile 13-14.

Membrii personalului pot primi până la maximum 2 zile de sprijin individual suplimentar (pentru o zi de transport înainte de activitate și o zi de transport după activitate) necesare efectuării călătoriei dus-întors, dacă este cazul.

Grantul pentru sprijin individual se poate suplimenta cu cuantumul aferent a maximum 2 zile (în afara perioadei de mobilitate), dacă este cazul, pentru efectuarea călătoriei dus-întors, în cazul participanţilor care utilizează un mijloc de transport din categoria „green travel”.

**Nu este permisă dubla finanțare** a unei mobilități (finanțarea concomitentă din fonduri Erasmus și alte fonduri europene).

**Plata grantului Erasmus+** pentru mobilitățile de predare se efectuează integral, prin transfer bancar, în contul deschis pe numele titularului de mobilitate, cu maximum 10 zile calendaristice înainte de începerea mobilității (în conformitate cu reglementările naționale), dar numai după semnarea contractului financiar.

**Pentru informații suplimentare se recomandă:**

* Participarea la întâlnirile informative pre și post selecție, organizate atât la nivel central, cât și la nivel de facultate.
* Contactarea  **coordonatorului Erasmus pentru mobilități de predare**, dna/ dl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_, tel. 0232-20---- sau la Biroul/ Sala/Laboratorul...... în timpul programului de consultații ........... - ........... (informații despre **procedura de selecție, eligibilitate, dosarul de candidatură**).
* Contactarea Biroului Erasmus+ din cadrul Serviciului Relații Internaționale, Rectorat – dna. Otilia MATEI, [otilia.matei@uaic.ro](mailto:otilia.matei@uaic.ro), tel. 0232-201021 (informații despre **dosarul de candidatură, eligibilitate, formalități deplasare, contract financiar, documente post-stagiu etc.**)

**ANEXA 1**

**Țările terțe care nu sunt asociate la Programul Erasmus+**

|  |  |
| --- | --- |
| **Regiunea 1**  Balcanii de Vest | Albania, Bosnia și Herțegovina, Kosovo, Muntenegru |
| **Regiunea 2**  Vecinătatea estică | Armenia, Azerbaidjan, Belarus, Georgia, Moldova, teritoriul Ucrainei, astfel cum este recunoscut de dreptul internațional |
| **Regiunea 3**  Țările submediteraneene | Algeria, Egipt, Israel, Iordania, Liban, Libia, Maroc, Palestina, Siria, Tunisia |
| **Regiunea 4**  Federația Rusă | Teritoriul Rusiei, astfel cum este recunoscut de dreptul internațional |
| **Regiunea 5**  Asia | Bangladesh, Bhutan, Cambodgia, China, Republica Populară Democrată Coreea, India, Indonezia, Laos, Malaysia, Maldive, Mongolia, Myanmar, Nepal, Pakistan, Filipine, Sri Lanka, Thailanda și Vietnam  Țări cu venituri ridicate: Brunei, Hong Kong, Japonia, Coreea, Macao, Singapore și Taiwan |
| **Regiunea 6**  Asia Centrală | Afganistan, Kazahstan, Kârgâzstan, Tadjikistan, Turkmenistan, Uzbekistan |
| **Regiunea 7**  Orientul Mijlociu | Iran, Irak, Yemen  Țări cu venituri ridicate: Bahrain, Kuweit, Oman, Qatar, Arabia Saudită, Emiratele Arabe Unite |
| **Regiunea 8**  Zona Pacificului | Insulele Cook, Fiji, Kiribati, Insulele Marshall, Micronezia, Nauru, Niue, Palau, Papua-Noua Guinee, Samoa, Insulele Solomon, Timorul de Est, Tonga, Tuvalu, Vanuatu  Țări cu venituri ridicate: Australia, Noua Zeelandă |
| **Regiunea 9**  Africa Subsahariană | Angola, Benin, Botswana, Burkina Faso, Burundi, Camerun, Cabo Verde, Republica Centrafricană, Ciad, Comore, Congo, Republica Democratică Congo, Coasta de Fildeș, Djibouti, Guineea Ecuatorială, Eritreea, Eswatini, Etiopia, Gabon, Gambia, Ghana, Guineea, Guineea Bissau, Kenya, Lesotho, Liberia, Madagascar, Malawi, Mali, Mauritania, Mauritius, Mozambic, Namibia, Niger, Nigeria, Rwanda, São Tomé și Principe, Senegal, Seychelles, Sierra Leone, Somalia, Africa de Sud, Sudanul de Sud, Sudan, Tanzania, Togo, Uganda, Zambia, Zimbabwe |
| **Regiunea 10**  America Latină | Argentina, Bolivia, Brazilia, Chile, Columbia, Costa Rica, Ecuador, El Salvador, Guatemala, Honduras, Mexic, Nicaragua, Panama, Paraguay, Peru, Uruguay și Venezuela |
| **Regiunea 11**  Caraibi | Antigua și Barbuda, Bahamas, Barbados, Belize, Cuba, Dominica, Republica Dominicană, Grenada, Guyana, Haiti, Jamaica, Saint Kitts și Nevis, Saint Lucia, Saint Vincent și Grenadinele, Suriname și Trinidad și Tobago |
| **Regiunea 12**  SUA și Canada | Statele Unite ale Americii, Canada |
| **Regiunea 13** | Andorra, Monaco, San Marino, Statul Cetății Vaticanului |
| **Regiunea 14** | Insulele Feroe, Elveția, Regatul Unit |

**ANEXA 2**

**Programul Erasmus+**

**Formular de candidatură pentru mobilități de predare (STA)**

**în ţări terţe care nu sunt asociate la Programul Erasmus+**

|  |  |  |  |
| --- | --- | --- | --- |
| **Nume** |  | **Prenume** |  |
| **Adresa de email** |  | **Număr telefon birou** |  |
| **Department / Facultate** |  | | |

|  |  |
| --- | --- |
| **Universitatea gazdă** | **Ţara gazdă** |
|  |  |
| **Data de început planificată pentru desfășurarea mobilității** | **Data de sfârșit planificată pentru desfășurarea mobilității** |
|  |  |

|  |  |
| --- | --- |
| **1. Activităţi academice în colaborare cu parteneri internaţionali - realizate în ultimii 10 ani**  (ex. cotutelă, lucrări scrise) | **DA 🞎 NU 🞎** |
| **Dacă DA, vă rugăm să le enumeraţi:** |
| **1.** |
| **2.** |
| **3.** |
| **4.** |
| **5.** |
| **6.** |
| **7.** |

|  |  |
| --- | --- |
| **2. Activităţi didactice în limbi străine cu studenţi sau cercetători internaţionali – realizate anual**  (ex. cursuri în limbi străine, mentorat cu studenţi internaționali sau bursieri Eugen Ionescu, respectiv cercetători sau doctoranzi) | **DA 🞎 NU 🞎** |
| **Dacă DA, vă rugăm să le enumeraţi:** |
| **1.** |
| **2.** |
| **3.** |
| **4.** |
| **5.** |
| **6.** |
| **7.** |

|  |  |
| --- | --- |
| **3. Acorduri/proiecte europene sau internaţionale la semnarea cărora candidatul a contribuit în ultimii 10 ani** | **DA 🞎 NU 🞎** |
| **Dacă DA, vă rugăm să le enumeraţi:** |
| **1.** |
| **2.** |
| **3.** |
| **4.** |
| **5.** |
| **6.** |
| **7.** |

|  |
| --- |
| **Exprimarea acordului** |
| 🞎 În cazul în care voi fi selectat ca beneficiar al unei mobilități de predare (STA) în cadrul programului Erasmus+, mă angajez ca, ulterior desfășurării mobilității, să particip la activități de diseminare a mobilității prin prezentări susținute în cadrul evenimentelor instituționale Erasmus+, atât în limba română cât și în limba de lucru a mobilității.  🞎 Îmi exprim acordul cu privire la utilizarea şi prelucrarea datelor mele personale de către Serviciul Relații Internaționale a UAIC, în scopul participării la selecția pentru mobilități de predare (STA) în cadrul programului Erasmus+ KA171-HED. Datele furnizate vor fi tratate confidenţial, în conformitate cu prevederile Directivei 95/46/CE privind protecţia persoanelor fizice în ceea priveşte prelucrarea datelor cu caracter personal şi libera circulaţie a acestor date, transpusă prin Legea nr. 677/2001 privind protecţia persoanelor cu privire la prelucrarea datelor şi libera circulaţie a acestor date, cu modificările şi completările ulterioare, precum şi cu prevederile Directivei 2002/58/CE privind prelucrarea datelor cu caracter personal. |

|  |
| --- |
| **Checklist** |
| 🞎 Formular de candidatură  🞎 CV  🞎 Teaching Programme (completat de candidat)  🞎 Teaching Programme semnat de instituția gazdă unde se va desfășura mobilitatea / Scrisoare de invitație / Email de confirmare a acceptului de primire de la universitatea gazdă  🞎 Adeverință din care să reiasă relația contractuală cu UAIC |

**Semnătură candidat Data**

1. Țările terțe care nu sunt asociate la Program - statele care nu participă integral în cadrul Programului Erasmus+, dar care pot lua parte (în calitate de parteneri sau de solicitanți) la anumite acțiuni ale Programului. [↑](#footnote-ref-1)
2. Lista regiunilor şi a ţărilor terțe care nu sunt asociate la Program este inclusă în Anexa 1 şi este în conformitate cu Ghidul anual al Programului Erasmus+, secţiunea Ţări eligibile.

   Țările terțe care nu sunt asociate la Program pentru care s-a primit finanţare pentru proiectele Erasmus+ KA171-HED sunt menționate în contractele de finanțare anuale încheiate între Universitatea “Alexandru Ioan Cuza” din Iași (UAIC) și Agenția Națională pentru Programe Comunitare în Domeniul Educației și Formării Profesionale (ANPCDEFP), în conformitate cu Ghidul anual al Programului Erasmus+. [↑](#footnote-ref-2)
3. Se pot finanța mobilități către universităţi din ţări terţe care nu sunt asociate la Programul Erasmus+ şi prin intermediul dimensiunii internaţionale a proiectelor KA131-HED anuale, în limita fondurilor disponible şi cu condiția semnării prealabile a unui acord bilateral Erasmus. [↑](#footnote-ref-3)
4. Green travel – transport cu mijloace prietenoase cu mediul (autobuz, tren, mașină personală în regim de carpooling). [↑](#footnote-ref-4)